CELEX: 62022CN0164
Language: fi
Date: 2022-03-04 00:00:00
Title: Asia C-164/22: Ennakkoratkaisupyyntö, jonka Audiencia Nacional (Espanja) on esittänyt 4.3.2022 – Rikosoikeudenkäynti, jossa vastaajana on Juan

30.5.2022   
            
            
               FI
            
            
               Euroopan unionin virallinen lehti
            
            
               C 213/28
            
         
      Ennakkoratkaisupyyntö, jonka Audiencia Nacional (Espanja) on esittänyt 4.3.2022 – Rikosoikeudenkäynti, jossa vastaajana on Juan
      (Asia C-164/22)
      (2022/C 213/39)
      Oikeudenkäyntikieli: espanja
      
         Ennakkoratkaisua pyytänyt tuomioistuin
      
      Audiencia Nacional
      
         Rikosoikeudenkäynnin asianosainen pääasiassa
      
      Juan
      
         Muu osapuoli: Ministerio Fiscal
      
         Ennakkoratkaisukysymykset
      
      
                  1)
               
               
                  Onko käsiteltävässä asiassa kyse Euroopan unionin perusoikeuskirjan 50 artiklassa ja Schengenin sopimuksen soveltamisesta tehdyn yleissopimuksen 54 artiklassa tarkoitetusta bis in idem -tilanteesta, koska teot ovat samoja kyseiselle käsitteelle unionin tuomioistuimen oikeuskäytännössä annetun ulottuvuuden perusteella, vai kuuluuko päinvastoin ennakkoratkaisua pyytäneen tuomioistuimen, koska kyse on yhtenä kokonaisuutena pidettävästä jatketusta rikoksesta, arvioida tämä soveltamalla tässä ennakkoratkaisupyynnössä esitettyjä periaatteita, kuten periaatteita, jotka koskevat yhteisen rangaistuksen määräämistä yhtenäistuomiolla ja rangaistuksen enimmäismäärän määrittämistä oikeasuhteisuutta koskevien vaatimusten mukaisesti?
               
            
                  2)
               
               
                  Jos katsotaan, että kyseessä ei ole bis in idem -tilanne, koska tässä ennakkoratkaisupyynnössä esitettyjen arviointiperusteiden mukaan teot eivät ole täysin samoja:
                  
                              a)
                           
                           
                              Voidaanko muissa unionin jäsenvaltioissa annettuja tuomioita koskevia rajoituksia, joista säädetään nimenomaisesti rikosrekisteritietojen vaihdosta ja Euroopan unionissa annettujen rikostuomioiden huomioon ottamisesta 12.11.2014 annetun lain 7/2014 (Ley Orgánica 7/2014 de 12 de noviembre, sobre intercambio de información de antecedentes penales y consideración de resoluciones judiciales penales en la Unión Europea), jolla unionin lainsäädäntö saatettiin osaksi kansallista lainsäädäntöä, 14 §:n 2 momentissa, käsiteltävän asian olosuhteissa pitää yhteensopivina Euroopan unionin jäsenvaltioissa annettujen tuomioiden huomioon ottamisesta uudessa rikosprosessissa 24.7.2008 tehdyn neuvoston päätöksen 2008/675/YOS (1) ja Euroopan unionin perusoikeuskirjan 45 artiklan ja 49 artiklan 3 kohdan sekä tuomioiden vastavuoroista tunnustamista Euroopan unionissa koskevan periaatteen kanssa?
                           
                        
                              b)
                           
                           
                              Onko se, ettei Espanjan oikeudessa ei ole menettelyä tai mekanismia, joka mahdollistaisi Euroopan unionissa annettujen ulkomaisten tuomioiden tunnustamisen, yhteisen rangaistuksen määräämisen yhtenäistuomiolla ja rangaistusten mukauttamisen tai rajoittamisen siten, että varmistettaisiin rangaistusten oikeasuhteisuus, tilanteessa, jossa Espanjassa on pantava täytäntöön ulkomainen tuomio, joka koskee tekoja, jotka ovat rikosoikeudellisessa jatkuvuus- tai liitännäissuhteessa sellaisiin muihin tekoihin, joista on annettu tuomio ja määrätty rangaistus Espanjassa, ristiriidassa perusoikeuskirjan 45 artiklan ja 49 artiklan 3 kohdan, luettuina yhdessä 13.6.2002 tehdyn puitepäätöksen 2002/584/YOS (2) 4 artiklan 6 kohdan ja vastavuoroisen tunnustamisen periaatteen soveltamisesta rikosasioissa annettuihin tuomioihin, joissa määrätään vapausrangaistus tai vapauden menetyksen käsittävä toimenpide, niiden täytäntöön panemiseksi Euroopan unionissa 27.11.2008 tehdyn neuvoston puitepäätöksen 2008/909/YOS (3) 8 artiklan 1 ja 2 kohdan ja yleensäkin tuomioiden vastavuoroisen tunnustamista Euroopan unionissa koskevan periaatteen kanssa?
                           
                        
            
         (1)  Euroopan unionin jäsenvaltioissa annettujen tuomioiden huomioon ottamisesta uudessa rikosprosessissa 24.6.2008 annettu neuvoston puitepäätös 2008/675/YOS (EUVL 2008, L 220, s. 32).
      
         (2)  Eurooppalaisesta pidätysmääräyksestä ja jäsenvaltioiden välisistä luovuttamismenettelyistä – Tiettyjen jäsenvaltioiden lausumat puitepäätöksen tekemisestä – 13.6.2002 annettu neuvoston puitepäätös 2002/584/YOS (EYVL 2002, L 190, s. 1).
      
         (3)  Vastavuoroisen tunnustamisen periaatteen soveltamisesta rikosasioissa annettuihin tuomioihin, joissa määrätään vapausrangaistus tai vapauden menetyksen käsittävä toimenpide, niiden täytäntöön panemiseksi Euroopan unionissa 27.11.2008 annettu neuvoston puitepäätös 2008/909/YOS (EUVL 2008, L 327, s. 27).